**CAPTURE21**

**Policajná fotosúťaž Europolu 2021**

**Opráš svoju optiku na kamere počas policajnej fotosúťaže Europolu s názvom CAPTURE21 a vyhraj zájazd pre dvoch do Europolu v holandskom Haagu!**

Príspevky sú vítané tak od profesionálnych ako i amatérskych fotografov pracujúcich pre bezpečnostné zložky a policajné, príp. iné bezpečnostné magazíny v krajinách EÚ a ostatných krajinách, s ktorými má Europol spoločný dohovor o vzájomnej spolupráci. Každý fotograf môže poslať maximálne 5 fotografií.

Tento rok sa bude súťažiť v dvoch rôznych kategóriách:

1. **Robme Európu bezpečnejšou.** Príslušníci bezpečnostných zložiek Európskej únie svojou prácou prispievajú k tomu, aby Európa bola čoraz bezpečnejším priestorom. Aktuálny a priamy pohľad do každodenného boja s organizovaným zločinom, napr. pašovanie zbraní a drog, obchodovanie s ľuďmi a prevádzačstvo, falšovanie; prípadne bezpečnostné tréningové procesy a cvičenia. Bezpečnostné zložky nasnímané abstraktnou, panoramatickou alebo umeleckou formou.
2. **Znovuotvorenie Európy.** Postupne s napredovaním očkovacích programov sa Európa začína pomaly vracať do normálneho života. Rozbieha sa cestovanie, podniky sa otvárajú a komunity ožívajú. Vyzývame fotografov, aby sa s nami podelili o zábery z tejto fázy pandémie. Ukážte nám, ako sa príslušníci polície priebežne adaptujú na meniace podmienky, vyrovnávajú sa s novými úlohami a pomáhajú občanom v čase pandémie.

Víťaz každej kategórie **vyhrá trojdňový výlet (dve noci) pre dvoch do Haagu alebo Amsterdamu s možnosťou návštevy Europolu**. Ak v niektorej z dvoch kategórií nebude vyhlásený víťaz, táto cena bude odovzdaná v rámci oceňovanej kategórie.

Uzávierka: **30.9.2021**

**Viac informácií:** [**www.europol.europa.eu**](http://www.europol.europa.eu/photo2014)

***Dôležité upozornenie!***

***Tento formulár musí byť vložený na webovú stránku foto súťaže***

**Formulár B: Súhlas subjektu**

*Každá identifikovateľná osoba zachytená na fotografii musí*

*dať súhlas vyplnením jedného z týchto formulárov.*

**Meno:**

**Email: .........................................................................................................................**

**Telefón:**

**Poštová adresa:**

Vyslovujem svoj úplný súhlas s tým, aby Europol použil moje fotografie a súvisiace vysvetlenie v súvislosti s fotografickou súťažou Europolu pre orgány presadzujúce právo, kalendármi Europolu a všetkých ostatných publikácií Europolu, a to na intranete, internete alebo v tlačených médiách.

Súhlasím taktiež s tým, aby Europol použil moje fotografie pri akejkoľvek inej činnosti súvisiacej s jeho mandátom a na tieto účely moje fotografie uchovával.

Som si vedomý toho, že moja fotografia (fotografie) a súvisiace popisy môžu byť upravené pred zverejnením.

Mám právo kedykoľvek a z akéhokoľvek dôvodu zrušiť svoj súhlas. V prípade zrušenia súhlasu sa fotografia nepoužije v žiadnej ďalšej publikácii. Súhlasím s poskytnutím takejto žiadosti v písomnej forme.

**Podpis:**

**Dátum:**

***Dôležité upozornenie!***

***Tento formulár musí byť vložený na webovú stránku foto súťaže***

**Formulár A: Vzdanie sa nárokov zo strany fotografa**

Ja, ...................................................... („fotograf“), udeľujem Európskemu policajnému úradu (so súčasným sídlom ústredia na adrese Eisenhowerlaan 73, 2517 KK, The Hague) („Europol“) a jeho právnym nástupcom právo s celosvetovou pôsobnosťou používať, reprodukovať, prispôsobovať, meniť, šíriť, zverejňovať (alebo zadávať na zverejnenie) a verejne vystavovať túto fotografiu (fotografie):

………………………………………………………... (počet obrázkov)

na ľubovoľný účel vrátane kalendárov Europolu (ale bez obmedzenia aj na iné). Aby sa predišlo akýmkoľvek pochybnostiam, ide aj o všetky budúce publikácie, ktoré sa budú ponúkať verejnosti (vrátane prostredníctvom tretích subjektov ako sú vydavatelia novín).

Som si vedomý toho a súhlasím s tým, aby sa fotografie používali celé alebo ich časti, aby sa mohli použiť kedykoľvek, ako súčasť zloženín i v porušenej podobe, farebne i inak a aby sa zverejňovali prostredníctvom ľubovoľného média vrátane (bez obmedzenia) tlačených médií, videa a internetu. Tento súhlas oprávňuje na akékoľvek prvé a každé následné zverejnenie či publikovanie fotografií v ľubovoľnom čase.

Som jediným a výlučným vlastníkom všetkých práv týkajúcich sa fotografií. Žiadna ich časť nepochádza z inej práce ani na nej nie je založená; žiadna ich časť neporušuje autorské práva ani žiadne iné práva akýchkoľvek osôb ani neporušuje žiadne platné právne predpisy EÚ či národnú legislatívu. Reprodukcia, zverejnenie, vystavenie či akékoľvek iné použitie bez ohľadu na formu zo strany Europolu žiadnym spôsobom (ani priamo ani nepriamo) neporuší práva žiadnych osôb.

Pokiaľ ide o fotografie, ktoré obsahujú ľahko rozpoznateľné osoby, uvádzam všetky mená, adresy a telefónne čísla týchto osôb a ich písomný súhlas s použitím ich obrazu na účely vymedzené Europolom.

Vzdávam sa všetkých práv na kontrolu či schvaľovanie akýchkoľvek dokončených produktov a zbavujem Europol akejkoľvek zodpovednosti za akékoľvek porušenie, dodatočnú zmenu či použitie v zloženej podobe (úmyselné či neúmyselné), ku ktorým by mohlo dôjsť pri spracovaní či príprave konečného produktu.

Súhlasím s tým, že Europol zbavujem zodpovednosti a nebudem od neho požadovať odškodné v súvislosti so stratou, poškodením, nákladmi, poplatkami, súdnymi poplatkami, náhradami, rozsudkami, sumami vyplatenými pri vyrovnaní, pokutami a výdavkami, ktoré môžu byť dosiahnuté, vymerané či utrpené z dôvodu: (1) akéhokoľvek porušenia vlastníckeho alebo autorského práva alebo zásahu do týchto práv; (2) urážlivého alebo nezákonného obsahu obsiahnutého vo fotografiách; (3) akéhokoľvek zásahu do súkromia či priestupku pri snímaní alebo zverejnení fotografií (4) akéhokoľvek iného porušenia tohto záväzku.

pokračovanie/…

Som si vedomý toho, že tento dokument je právne záväzný a potvrdzujem, že som toto prehlásenie podpísal/a dobrovoľne.

NA DÔKAZ TOHO som vyplnil/a a odoslal/a toto prehlásenie o súhlase, vzdaní sa zodpovednosti a odškodnenia a povolení na zverejnenie ku stanovenému dňu.

**Fotograf**

[Podpis]

[Meno tlačeným písmom]

[Dátum]

Adresa:

**Súhlas príslušného orgánu presadzovania práva[[1]](#footnote-1)٭**

[Podpis]

[Meno tlačeným písmom]

[Funkcia]

Názov organizácie a jej adresa:

­

1. ٭ Požaduje sa len v tých prípadoch, keď fotograf zobrazuje činnosť alebo vybavenie, ktoré by sa odôvodnene dali pokladať za utajené. Europol vyžaduje potvrdzujúci podpis preto, aby sa uistil, že zverejnenie fotografie neporuší žiadne interné ani vnútroštátne pravidlá príslušného orgánu presadzovania práva. [↑](#footnote-ref-1)